Ірына Шумская прадставіла сваю англамоўную кнігу “Distinctive Belarus. On the Roads of Dukes, Magnates and Poets” (“Самабытная Беларусь. Шляхамі князёў, магнатаў і паэтаў”). Гэтае добра ілюстраванае выданне (здымкі аўтаркі і Сяргея Плыткевіча) скіравана на пашырэнне ведаў пра айчынную спадчыну сярод замежнікаў. Аўтарка прадставіла асноўныя этапы айчыннай гісторыі з прабеларускіх пазіцый і падкрэсліла, што Беларусь – не малодшы брат Расіі, а хутчэй, наадварот, а заснавальнікамі першага Еўразвязу ў выглядзе Вялікага Княства Літоўскага былі зусім не жамойты, а нашыя продкі-ліцьвіны.